AMAETHYDDIAETH, CYMRU Enw a chychwyn 1 Enw'r Rheoliadau hyn yw Rheoliadau Tir Mynydd (Cymru) (Diwygio) 2002 a deuant i rym ar 10 Gorffennaf 2002. Diwygio Rheoliadau Tir Mynydd (Cymru) 2001 2 Diwygir Rheoliadau Tir Mynydd (Cymru) 2001 yn unol â rheoliadau 3 i 18 o'r Rheoliadau hyn. 3 Ym mharagraff (1) o reoliad 2 (Diffiniadau)— a mewnosodwch y diffiniadau canlynol ar ôl y diffiniad o “amaethyddiaeth”— mae i “arwynebedd porthiant” (“ forage area ”) yr un ystyr ag yn Erthygl 12(2)(b) o Reoliad Cyngor 1254/1999; ystyr “arwynebedd porthiant y gwneir cais amdano” (“ claimed forage area ”) mewn perthynas â chais am lwfans iawndal, yw tir a nodwyd fel tir porthiant mewn cais am gymorth ardal ar gyfer y flwyddyn gynllun berthnasol; ystyr “awdurdod cymwys arall” (“ other competent authority ”) yw'r Ysgrifennydd Gwladol dros yr Amgylchedd, Bwyd a Materion Gwledig, Gweinidogion yr Alban neu, yng Ngogledd Iwerddon, yr Adran Amaethyddiaeth a Datblygu Gwledig; ; b yn y diffiniad o “ceisydd” (“claimant”) dilëwch y geiriau “a enwir yn daliad Tir Mynydd”; c mewnosodwch y diffiniad canlynol ar ôl y diffiniad o “ceisydd” (“ claimant ”) ystyr “y Cynulliad Cenedlaethol” (“ the National Assembly ”) yw Cynulliad Cenedlaethol Cymru; ; ch mewnosodwch y diffiniadau canlynol ar ôl y diffiniad o “IACS” ystyr “lwfans iawndal” (“ compensatory allowance ”) yw lwfans iawndal sy'n daladwy yn unol â Phennod V o Deitl II o Reoliad y Cyngor 1257/1999; ystyr “lwfans tir llai ffafriol sy'n perthyn” (“ related less favoured area allowance ”) yw— mewn perthynas â Lloegr, Lwfans Fferm Tir Uchel; mewn perthynas â'r Alban, Cynllun Cymorth Tir Llai Ffafriol; a mewn perthynas â Gogoledd Iwerddon, Lwfans Iawndal Tir Llai Ffafriol; ; d mewnosodwch y diffiniadau canlynol ar ôl y diffiniad o “person awdurdodedig” ystyr “premiwm blynyddol defaid” (“ sheep annual premium ”) yw'r premiwm sy'n daladwy o dan Reoliadau Premiwm Blynyddol Defaid 1992 . ystyr “premiwm buchod sugno” (“ Suckler Cow Premium ”) yw'r premiwm sy'n daladwy o dan Reoliadau Premiwm Buchnod Sugno 2001 ; ; dd mewnosodwch y diffiniadau canlynol cyn y diffinad o “Rheoliad y Comisiwn 1750/1999” ystyr “ Rheoliadau 1994 ” (“ the 1994 Regulations ”) yw Rheoliadau Da Byw Tir Uchel (Lwfansau Iawndal) 1994 ; ystyr “ Rheoliadau 1996 ” (“ the 1996 Regulations ”) yw Rheoliadau Da Byw Tir Uchel (Lwfansau Iawndal) 1996 ; ystyr “ Rheoliadau 1999 ” (“ the 1999 Regulations ”) yw Rheoliadau Da Byw Tir Uchel (Lwfansau Iawndal) 1999 ; ; e yn y diffiniad o “Reoliad y Cyngor 3508/92” (“ Council Regulation 3508/92 ”) mewnosodwch ar ôl y geiriau “ar gyfer” “cynlluniau penodol o blith”; f mewnosodwch y diffiniad canlynol ar ôl y diffiniad o “Rheoliad y Cyngor 3508/92” ystyr “Rheoliadau Da Byw Tir Uchel (Lwfansau Iawndal)” (“ Hill Livestock (Compensatory Allowances) Regulations ”) yw Rheoliadau 1994, 1996 neu Reoliadau 1999 fel y bo'r achos; ; ff mewnosodwch y diffiniadau canlynol ar ôl y diffiniad o “coetir” ystyr “taliad iawndal cyntaf” (“ first compensatory payment ”) yw'r taliad Tir Mynydd cyntaf sy'n daladwy o dan y Rheoliadau hyn neu pan fo lwfans iawndal wedi cael ei dalu o dan y Rheoliadau Da Byw Tir Uchel (Lwfansau Iawndal), y taliad cyntaf o'r lwfans hwnnw; ystyr “Taliad Tir Mynydd” (“ Tir Mynydd payment ”) yw'r taliad iawndal sy'n daladwy yn unol â'r Rheoliadau hyn; ystyr “tir cymhwysol” (“ qualifying land ”) yw'r tir perthnasol, neu mewn perthynas â cheisydd y mae rheoliad 3A yn gymwys iddo, y rhan honno o'r tir perthnasol sy'n weddill o'r didyniadau sy'n cael eu gwneud i'r tir perthnasol yn unol â'r rheoliad hwnnw; ; g rhowch y diffiniad canlynol yn lle'r diffiniad o “tir cymwys”— ystyr “tir cymwys” (“ eligible land ”) yw'r rhan honno o'r tir cymhwysol, sy'n gorwedd o fewn tir llai ffafriol; ; ng mewnosodwch y diffiniadau canlynol cyn y diffiniad o “tir tan anfantais”— ystyr “tir llai ffafriol sy'n perthyn” (“ related less favoured area ”) yw, mewn perthynas â cheisydd, yr holl arwynebedd porthiant y gwneir cais amdano, ac eithrio tir llai ffafriol, y cynghorodd awdurdod cymwys arall y Cynulliad Cenedlaethol fod y ceisydd yn gymwys i gael lwfans tir llai ffafriol sy'n perthyn amdano; ystyr “tir perthnasol” (“ relevant land ”) yw unrhyw arwynebedd porthiant y gwenir cais amdano sydd wedi'i leoli yng Nghymru; ; h yn y diffiniad o “uned da byw” (“ livestock unit ) yn lle paragraffau (a), (b) ac (c) rhowch y paragraffau canlynol— a un fuwch sugno neu heffer sy'n 24 mis oed neu'n hŷn; b 1.67 heffer o dan 24 mis oed; c 6.67 mamog; ; 4 Mewnosodwch y rheoliad canlynol ar ôl rheoliad 2— Pŵer i wneud taliadau 2A Bydd y Cynulliad Cenedlaethol, mewn perthynas â blwyddyn gynllun, yn gwneud taliad Tir Mynydd sydd wedi'i gyfrifo yn unol â'r Atodlen â'r i geiswyr cymwys ynglyn â'u tir cymwys. . 5 Rhowch y rheoliad canlynol yn lle rheoliad 3 (Ceiswyr cymwys)— Ceiswyr cymwys 3 1 Bydd ceiswyr yn gymwys i gael taliad Tir Mynydd mewn perthynas â blwyddyn gynllun ar yr amod bod— a cais am daliad wedi'i wneud mewn perthynas â'r flwyddyn gynllun honno drwy gais am gymorth arwynebedd dilys a bod yr arwynebedd porthiant y gwneir cais amdano, os o gwbl, yn cydymffurfio ag un o'r amodau a bennir ym mharagraff (2); a b y ceisydd wedi cyflwyno cais am gymorth da byw mewn perthynas â defaid neu fuchod sugno neu'r ddau ohonynt mewn perthynas â'r flwyddyn y cyflwynwyd cais yn ei chylch am daliad Tir Mynydd; ac c y ceisydd wedi defnyddio arferion ffermio da arferol sy'n cyd-fynd â'r angen i ddiogelu'r amgylchedd a chynnal cefn gwlad, yn benodol drwy ffermio cynaliadwy; a ch y ceisydd wedi rhoi ymrwymiad ysgrifenedig y bydd yn ffermio o leiaf 3 hectar o dir sydd naill ai'n dir cymwys neu'n dir llai ffafriol sy'n perthyn a pharhau i wneud hynny am gyfnod o 5 mlynedd o ddyddiad y taliad iawndal cyntaf ac nad yw'r ceisydd hwnnw'n torri'r ymrwymiad hwnnw ar ddyddiad y taliad. 2 Y canlynol yw'r amodau— a bod nid llai na 6 hectar o'r arwynebedd porthiant y gwneir cais amdano o fewn y tir llai ffafriol; neu b os nad yw'r arwynebedd porthiant y gwneir cais amdano sy'n gorwedd o fewn y tir llai ffafriol yn llai na 1 hectar ond yn llai na 6 hectar, mae cyfanswm yr arwynebedd porthiant y gwneir cais amdano yn cynnwys tir sydd wedi'i leoli o fewn tir llai ffafriol sy'n perthyn ac sy'n gymwys i gael lwfans tir llai ffafriol sy'n perthyn. . 6 Mewnosodwch y rheoliad canlynol ar ôl rheoliad 3— Gostyngiad yn y Tir Perthnasol” 3A 1 Pan fo gan geisydd swmp cyfeiriol unigol o laeth ar gael, bydd gostyngiad sy'n cael ei gyfrifo yn unol â darpariaethau paragraff (2) yn cael ei gymhwyso i dir perthnasol y ceisydd. 2 Bydd y gostyngiad y cyfeirir ato ym mharagraff (1) yn cael ei gyfrifo yn unol ag is-baragraffau (i) i (iii)— i yn gyntaf, cyfrifir nifer yr unedau da byw yn y fuches laeth dybiannol drwy rannu'r swmp cyfeiriol unigol o laeth sydd ar gael i'r ceisydd gan 5730, sef nifer y litrau o laeth y tybir ei fod yn gyfwerth â chynnyrch blynyddol un fuwch odro; ii am bob hectar o ddaliad y ceisydd nad yw o fewn tir llai ffafriol, gostyngir nifer yr unedau da byw a gyfrifir yn unol â pharagraff (i) o 2 uned; iii defnyddir nifer yr unedau da byw sy'n weddill ar ôl cymhwyso is-baragraff (ii) er mwyn cyfrifo'r gostyngiad yn y tir perthnasol drwy ostwng arwynebedd y tir hwnnw o 1 hectar ar gyfer pob 2 uned da byw sy'n weddill, ac mae'r gostyngiad i'w gymhwyso'n llawn mewn perthynas â thir dan anfantais cyn ei gymhwyso i dir dan anfantais difrifol. 3 Yn y rheoliad hwn, ystyr “y fuches laeth dybiannol” (“notional dairy herd”) yw cyfanswm yr anifeiliad y bernir eu bod yn fuches laeth ar dir sy'n cael ei ffermio gan y ceisydd yng Nghymru fel y'i cyfrifwyd uchod ac mae i “swmp cyfeiriol unigol o laeth” yr un ystyr ag i “individual reference quantity of milk” yn Erthygl 31 o Reoliad y Comisiwn (EC) 2342/1999 . . 7 Mewnosodwch y paragraffau canlynol yn rheoliad 4 (Y dwysedd stocio isaf), ar ôl paragraff (2)— 3 Caiff y Cynulliad Cenedlaethol benderfynu bod dwysedd stocio o lai na 0.1 yn ddigonol at ddibenion paragraff (1) os yw wedi'i fodloni'n rhesymol ei bod yn addas gwneud hynny o ystyried holl amgylchiadau'r achos, ac o ddwyn i ystyriaeth, yn benodol, nifer y mamogiaid a/neu fuchod sugno nad ydynt yn destun cais am bremiwm o dan Gynllun Premiwm Blynyddol Defaid a/neu Gynllun Premiwm Buchod Sugno, ac unrhyw rwymedigaeth ar ran y ceisydd yngylch y nifer o famogiaid a/neu fuchod sugno y ceir eu cadw ar y tir sy'n cynnwys y tir cymwys, mewn perthynas â'r flwyddyn y mae'r cais am daliad Tir Mynydd yn cael ei gyflwyno ynddi. 4 Er mwyn galluogi'r Cynulliad Cenedlaethol i ystyried a ddylai arfer ei ddisgresiwn o dan baragraff (3), rhaid i'r ceisydd ddarparu ar gyfer y Cynulliad Cenedlaethol y fath wybodaeth y gall yn rhesymol ei fynnu. . 8 Mewnosodwch y paragraff canlynol yn rheoliad 6 (Cyfrifo taliadau arwynebedd — elfen 1), ar ôl paragraff (3)— 4 Wedi ymgymryd â'r cyfrifiad sylfaenol yn unol â Rhan A o'r Atodlen i'r Rheoliadau hyn, gall y Cynulliad Cenedlaethol, os gwêl yn dda, gynyddu'r swm a gyfrifwyd o ganran y gall benderfynu arni ar yr amod bod yr un cynnydd yn y ganran yn cael ei gymhwyso i bob ceisydd. . 9 Yn rheoliad 7 (Taliad chwyddo amgylcheddol o dan elfen 2 o'r cynllun)— a ym mharagraff (2) cyn y geiriau “10 y cant”, mewnosodwch y geiriau “hyd at”; b ym mharagraff (3) cyn y geiriau “20 y cant”, mewnosodwch y geiriau “hyd at”. 10 Mewnosodwch ym mharagraff (b) o reoliad 8 (Categorïau sy'n gymwys ar gyfer y taliad chwyddo amgylcheddol) ar ôl y gair “thir” y geiriau “sydd wedi cwblhau'i drosi ac”. 11 Yn rheoliad 9 (Taliadau), dilewch baragraffau (2) a (3). 12 Yn rheoliad 10 (Ceisiadau), rhowch y paragraff canlynol yn lle paragraff (3)— 3 Y dyddiad cau ar gyfer cyflwyno cais am daliad Tir Mynydd mewn perthynas â blwyddyn gynllun yw 15 Mai. Gall cyflwyno cais yn hwyr arwain at gosbau a fydd yn cael eu cyfrifo yn unol â darpariaethau Erthygl 13 o Reoliad y Comisiwn (EC) Rhif 2419/2001 dyddiedig 11 Rhagfyr 2001 sy'n cyflwyno rheolau manwl er mwyn cymhwyso'r system integredig gweinyddu a rheoli ar gyfer rhai cynlluniau o blith Cynlluniau cymorth y Gymuned a sefydlwyd gan Reoliad y Cyngor 3508/1992 . . 13 Dilëwch Reoliad 11 (Ceisiadau hwyr). 14 Yn rheoliad 12 (Rhyddhau o ymrwymiadau) a yn lle'r geiriau “rheoliad 9(2)” rhowch y geiriau “rheoliad 3(1)(ch)”, a b ym mharagraff (c) yn lle'r gair “chwe” rhowch y gair “dri” ac ar ôl y gair “cymwys” rhowch y geiriau “neu unrhyw dir llai ffafriol sy'n perthyn”. 15 Yn rheoliad 13 (Cadw'n ôl neu adennill taliadau) ym mharagraff (a), yn lle'r geiriau “reoliad 9(2)” rhowch y geiriau “reoliad 3(1)(ch)”. 16 Yn rheoliad 14 (Cyfradd Llog)— yn lle'r geiriau “adeg talu i'r ceisydd” rhowch y geiriau “ddyddiad yr hysbysiad i'r ceisydd o fwriad y Cynulliad Cenedlaethol i adennill yn y fath fodd”. 17 Dilëwch reoliad 15 (Daliadau Trawsffiniol). 18 Yn yr Atodlen— a rhowch y canlynol yn lle Rhan A— Rhan A 1 Cyfrifir y taliad sylfaenol o dan elfen un y cynllun Tir Mynydd drwy luosi tir cymwys ceisydd wrth y gyfradd neu'r cyfraddau priodol a nodir ym mharagraff 2. 2 Y cyfraddau y cyfeirir atynt ym mharagraff 1 yw— a £23.00 yr hectar ar gyfer tir tan anfantais; a b £35.00 yr hectar ar gyfer tir tan anfantais ddifrifol. . b yn lle paragraff 4 o Ran C, rhowch y paragraff canlynol— 4 Ym mlwyddyn 2003, bydd gan y ceisydd yr hawl i swm ychwanegol a fyddai, pan fydd wedi'i ychwanegu at y taliad Tir Mynydd yn creu cyfanswm o 50% o'r swm a dalwyd i'r ceisydd ar gyfer HLCA ym mlwyddyn 2000. . Diwygio Rheoliadau Tir Mynydd (Daliadau Trawsffiniol) (Cymru) 2001 19 Diwygir Rheoliadau Tir Mynydd (Daliadau Trawsffiniol) (Cymru) 2001 yn unol â rheoliadau 20 a 21 o'r rheoliadau hyn. 20 Yn rheoliad 2 (Diffiniadau), dilewch baragraff (2). 21 Yn rheoliad 4 (Diffiniad o awdurdod cymwys) ym mharagraff 2(c) yn lle'r geiriau “y Gweinidog Amaethyddiaeth, Pysgodfeydd a Bwyd” rhowch y geiriau “yr Ysgrifennydd Gwladol dros yr Amgylchedd, Bwyd a Materion Gwledig”. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 John Marek Dirprwy Lywydd y Cynulliad Cenedlaethol 9 Gorffennaf 2002